ΓΡΑΠΤΗ ΕΡΩΤΗΣΗ E-1427/01

υποβολή: Cristiana Muscardini (UEN) προς την Επιτροπή

(17 Μαΐου 2001)

Θέμα: Προστασία της πολιτισμικής ευρωπαϊκής κληρονομιάς

Στις 16 Απριλίου τα Αυριλιανά Τείχη της Ρώμηςπέστησαν μία καθίζηση. Το ίδιο το γεγονός θα ήταν αρκετό για να επιρριφθούν ευθύνες στις αρχές που είναι αρμόδιες για τη διατήρηση των αρχαίων τειχών, δεδομένου ότι κατά το 1999 πραγματοποιήθηκαν έργα αποκατάστασης, τα οποία δεν είχαν τα αναμενόμενα αποτελέσματα. Απροσεξία· Ανικανότητα των αρμοδίων· Οι ερωτήσεις αυτές επισύρουν την προσοχή στο πρόβλημα της έλλειψης ευαισθητοποίησης σε ότι αφορά την αρχαιολογική κληρονομιά της Ιταλίας, κληρονομιά που ανήκει και στην Ευρώπη και σ' ολόκληρο τον κόσμο και που θα έπρεπε να προστατεύεται μέσω μιας πολιτικής παρέμβασης με στόχο τη πραγματοποίηση αποτελεσματικότερων δράσεων για τη διατήρηση ενός πολιτισμικού πλούτου που τείνουμε να θυμόμαστε μόνον με την ευκαιρία καταστροφών όπως εκείνη που προαναφέραμε.

1. Μπορεί η Επιτροπή να μας πει εάν χρηματοδότησε, μέσω ενός από τα προγράμματά της, τα αρχαιολογικά έργα αποκατάστασης στη Ρώμη, με την ευκαιρία του Ιωβηλαίου·

2. Εάν ναι, διαθέτει απολογισμό για τις εργασίες που πραγματοποιήθηκαν·

3. Διαθέτει τα κατάλληλα μέσα προκειμένου να πραγματοποιήσει παρεμβάσεις για να αποφευχθούν ανάλογες απροσεξίες των αρμοδίων τοπικών φορέων απέναντι σε μία κληρονομιά που δεν είναι μόνον εθνικού ενδιαφέροντος·

4. Δεν πιστεύει ότι θα έπρεπε να δημιουργηθεί ένας ειδικός φορέας ευρωπαϊκής πολιτισμικής κληρονομιάς, ο οποίος θα ασχολείται με όλα τα πολιτισμικά αγαθά (αρχαιολογικοί χώροι, αρχιτεκτονήματα, έργα τέχνης) που βρίσκονται στο έδαφος της Ένωσης, καθώς και τη διατήρησή τους, παρεμβαίνοντας έτσι, σε συνεργασία με τα κράτη μέλη, για την προστασία τους·

Απάντηση της κ. Reding εξ ονόματος της Επιτροπής

(1η Οκτωβρίου 2001)

1. Η Επιτροπή δεν χρηματοδότησε καμία αναστήλωση μνημείων στη Ρώμη με την ευκαιρία του Ιωβηλαίου.

2. Το άρθρο 151 (πρώην άρθρο 128) της συνθήκης ΕΚ προβλέπει ότι η Κοινότητα έχει αρμοδιότητα για:

- την ενθάρρυνση της συνεργασίας μεταξύ κρατών μελών στον πολιτιστικό τομέα·

- τηνποστήριξη και τη συμπλήρωση (μέσω οικονομικής ενίσχυσης και εφόσον είναι αναγκαίο) της δράσης των κρατών μελών στους εξής τομείς:

α) βελτίωση της γνώσης και της διάδοσης του πολιτισμού και της ιστορίας των ευρωπαϊκών λαών·

β) διατήρηση και προστασία της πολιτιστικής κληρονομιάς ευρωπαϊκής σημασίας·

γ) μη εμπορικές πολιτιστικές ανταλλαγές·

δ) καλλιτεχνική και λογοτεχνική δημιουργία, συμπεριλαμβανομένου του οπτικοακουστικού τομέα.

Είναι σημαντικό να σημειωθεί ότι το ίδιο άρθρο 151 αποκλείει οποιαδήποτε εναρμόνιση των νομοθετικών και κανονιστικών διατάξεων των κρατών μελών σε αυτό τον τομέα(1).

3. Όσον αφορά τη δυνατότητα δημιουργίας ευρωπαϊκής πολιτιστικής κληρονομιάς, η Επιτροπή επιθυμεί να επιστήσει την προσοχή του κυρίου βουλευτή στην πρόσφατη έκθεση του Κοινοβουλίου σχετικά με την εφαρμογή στα κράτη μέλη της Σύμβασης για την προστασία της πολιτιστικής κληρονομιάς στην οποία εκφράζεται η επιθυμία να μπορέσουν να μελετήσουν τα κράτη μέλη, από κοινού με το Συμβούλιο της Ευρώπης, το ενδεχόμενο να δημιουργηθεί σύστημα ταξινόμησης της ευρωπαϊκής κληρονομιάς βάσει ίδιων και κοινών κριτηρίων, που θα επιτρέπουν τον προσδιορισμό της πολιτιστικής, γλωσσικής και φυσικής κληρονομιάς με αξία που ξεπερνά το εθνικό επίπεδο και την απονομή σε αυτή την κληρονομιά αναγνωρίσιμου ευρωπαϊκού σήματος· αυτή η ταξινόμηση θα συμβάλει στην προβολή της πολυμορφίας και του πλούτου της ευρωπαϊκής κληρονομιάς, τονίζοντας ταυτόχρονα τον κοινό χαρακτήρα.

Η Επιτροπή επιθυμεί να επιστήσει την προσοχή του κυρίου βουλευτή στο γεγονός ότι η ταξινόμηση ενός χώρου ως ευρωπαϊκή πολιτιστική κληρονομιά δεν θα ισοδυναμεί με την προστασία.

(1) Άρθρο 151, συνθήκη ΕΚ §5 πρώτη περίπτωση.